
Parlamentul României

Camera Deputaţilor

Comisia pentru apărare, ordine                                                              Bucureşti, 06.10.2003

publică şi siguranţă naţională                                                                  PL 559/2003
Nr.32/606/2003

RAPORT

asupra proiectului de Lege pentru aprobarea Ordonanţei Guvernului nr. 64/2003 pentru ratificarea Convenţiei dintre Ministerul Administraţiei şi Internelor din România şi Ministerul Afacerilor externe din Republica Franceză privind condiţiile de funcţionare a cursului internaţional al Şcolii de Aplicaţie pentru Ofiţeri "Mihai Viteazul" a Jandarmeriei Române, semnată la Bucureşti la 11 iulie 2003 şi a  Convenţiei de finanţare dintre Ministerul Administraţiei şi Internelor din România şi Ministerul Afacerilor Externe din Republica Franceză privind participarea părţii franceze la finanţarea întreţinerii stagiarilor de la cursul internaţional al Scolii de Aplicaţie pentru Ofiţeri          "Mihai Viteazul" a Jandarmeriei Române, semnată la Bucuresti la 11 iulie 2003
1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru aprobarea Ordonanţei Guvernului nr. 64/2003 pentru ratificarea Convenţiei dintre Ministerul Administraţiei şi Internelor din România şi Ministerul Afacerilor externe din Republica Franceză privind condiţiile de funcţionare a cursului internaţional al Scolii de Aplicaţie pentru Ofiţeri "Mihai Viteazul" a Jandarmeriei Române, semnată la Bucureşti la 11 iulie 2003 şi a  Convenţiei de finanţare dintre Ministerul Administraţiei şi Internelor din România şi Ministerul Afacerilor Externe din Republica Franceză privind participarea părţii franceze la finanţarea întreţinerii stagiarilor de la cursul internaţional al Scolii de Aplicaţie pentru Ofiţeri "Mihai Viteazul" a Jandarmeriei Române, semnată la Bucuresti la 11 iulie 2003, trimis cu adresa  nr.559 din 18.09.2003 şi înregistrat cu nr. 32/606 din 18.09.2003.

  Consiliul Legislativ, cu nr.1234/28.08.2003, a avizat favorabil proiectul ordonanţei, cu anumite observaţii şi propuneri.

  Comisia pentru buget, finanţe şi bănci, Comisia juridică de disciplină şi imunităţi şi Comisia pentru administraţie publică, amenajarea teritoriului şi echilibru ecologic, cu nr. 494 din 25.09.2003, respectiv nr. 31/559 din 23.09.2003 şi nr. 26/1452 din 24.09.203 au avizat favorabil acest proiect de lege. 

   Prin ratificarea Convenţiei dintre Ministerul Administraţiei şi Internelor din România şi Ministerul Afacerilor Externe din Republica Franceză privind condiţiile de funcţionare a cursului internaţional al Şcolii de Aplicaţie pentru Ofiţeri "Mihai Viteazul" şi a Convenţiei de finanţare, se urmăreşte continuarea colaborării bilaterale în domeniul pregătirii cadrelor de jandarmi.

2. Proiectul face parte din categoria legilor ordinare, potrivit prevederilor art. 74 alin.(2) din Constituţie.

3. La dezbaterea proiectului de lege a participat în calitate de invitat, conform art. 51 şi 52 din Regulamentul Camerei Deputaţilor, domnul Mihai Tătuţ, director-adjunct al Direcţiei Juridice din Ministerul Administraţiei şi Internelor.

4. La lucrările comisiei au fost prezenţi 17 deputaţi, din totalul de 26 de membri ai comisiei.

    Proiectul de lege a fost adoptat cu unanimitatea voturilor deputaţilor prezenţi.

5. Proiectul de lege a fost adoptat de Senat în şedinţa din 11 septembrie 2003.

    În urma dezbaterii, în şedinţa din 23 septembrie 2003, comisia a hotărât să supună acest proiect de Lege Plenului Camerei Deputaţilor spre dezbatere şi adoptare, în forma adoptată de Senat.

PREŞEDINTE,

Răzvan IONESCU

